
[bookmark: _Toc360582260]


1. BENDROSIOS NUOSTATOS

[bookmark: __RefHeading__54_2120104640]1.1. UAB ,,Utenos butų ūkis“ (toliau - Perkančioji organizacija/ (PO)) vykdo mažos vertės darbų pirkimą neskelbiamos apklausos būdu el. paštu. Pirkimo tikslas – racionaliai naudojant tam skirtas lėšas nustatyti laimėjusį pasiūlymą bei sudaryti Rangos darbų viešojo pirkimo – pardavimo sutartį (toliau – Sutartis), leidžiančią įsigyti Perkančiajai organizacijai reikalingus darbus.
1.2. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (toliau – Civilinis kodeksas), Viešųjų pirkimų tarnybos patvirtintu Mažos vertės pirkimų tvarkos aprašu (toliau – Aprašas), kitais viešuosius pirkimus reglamentuojančiais teisės aktais bei šiais pirkimo dokumentais. 
1.3. Tiesioginį ryšį su tiekėjais dėl pirkimo procedūrų ir dėl pirkimo techninėje specifikacijoje pateiktos informacijos kreiptis į juristę-viešųjų pirkimų specialistę Oksanaą Gilę, tel. 8 655 06942, el. p. oksana.gile@utbu.lt,
1.4. Perkančioji organizacija asmens duomenis, gautus pirkimo procedūrų ir (ar) sutarties vykdymo metu, tvarkys išimtinai vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama direktyva 95/46/EB. Tiekėjai, teikdami pasiūlymus turi uždengti (paslėpti) fizinių asmenų asmens duomenis (gimimo datas, asmens kodus, gyvenamosios vietos adresus ir kt.), jeigu tie duomenys nėra būtini, siekiant įsitikinti atitikimu pirkimo dokumentuose keliamiems reikalavimams. Tiekėjai, kaip duomenų valdytojai, turėtų prisiimti atsakomybę ir teikti tik tiek asmens duomenų, kiek yra būtina konkrečiam tikslui pasiekti (duomenų kiekio mažinimo principas).
[bookmark: _Toc360582261]
2. PIRKIMO OBJEKTAS

2.1. [bookmark: _Hlk494196578][bookmark: _Toc360582262]Pirkimo objektas – Lietuvos valstybės vėliavų iškėlimo ir nuleidimo paslaugos                                                                                                   UAB „Utenos butų ūkis“  administruojamuose daugiabučiuose namuose valstybinių švenčių dienomis (vasario 16., kovo 11d., liepos 6 d.).
2.2.  Pirkimo objektas į dalis neskirstomas, todėl pasiūlymas turi būti teikiamas visai nurodytai apimčiai. Alternatyvūs pasiūlymai negalimi.
2.3. Perkamų prekių kiekiai nurodyti techninėje specifikacijoje. Techninė specifikacija pateikta konkurso sąlygų 1- ame priede. 
2.4.  Pirkimo objekto pagrindiniai BVPŽ kodas - 51122000  -  Vėliavų stiebų montavimo paslaugos.                  
2.5. Maksimalus paslaugų teikimo terminas –  36 mėnesiai.
2.6. Perkančioji organizacija už prekes apmokės pagal PVM sąskaitas-faktūras ir priėmimo-perdavimo aktus ne daugiau kaip per 30 kalendorinių dienų nuo PVM sąskaitos-faktūros pateikimo per Sąskaitų administravimo bendrąją informacinę sistemą (SABIS).

[bookmark: _Hlk63070521][bookmark: _Toc360582263]3. TIEKĖJŲ PAŠALINIMO PAGRINDAI, KVALIFIKACINIAI REIKALAVIMAI
3.1. Perkančioji organizacija nustato rangovo pašalinimo pagrindus, reikalavimus kvalifikacijai bei reikalauja, kad rangovas laikytųsi kokybės vadybos sistemos ir (arba) aplinkos apsaugos vadybos sistemos standartų (toliau – Reikalavimai tiekėjui).
3.2. Rangovai iš viešųjų pirkimų procedūros pagal nustatytus Tiekėjų pašalinimo pagrindus gali būti atmetami bet kuriame pirkimo procedūros etape. Tiekėjas šalinamas iš viešųjų pirkimų procedūros, jeigu:

	Tiekėjų pašalinimo pagrindai
	Pašalinimo pagrindų nebuvimą įrodantys dokumentai

	3.2.1. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti (VPĮ 46 straipsnio 2¹ dalis).
	Pateikiamas patvirtinimas, kad toks pašalinimo pagrindas Taip/ne. Pažymima teikiant pasiūlymą Pasiūlymo formoje.

	3.2.2. Tiekėjas su perkančiuoju subjektu yra neįvykdęs pirkimo sutarties ar koncesijos sutarties arba netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. 
Perkančioji organizacija iš pirkimo procedūros pašalina tiekėją ir tuo atveju, kai ji turi įtikinamų duomenų, kad tiekėjas yra įsteigtas, siekiant išvengti šio pašalinimo pagrindo taikymo.
	Perkančioji organizacija šią informaciją tikrina Nepatikimų tiekėjų sąraše (http://vpt.lrv.lt/lt/kiti-duomenys/nepatikimu-tiekeju-sarasas)




[bookmark: _Hlk144370838]3.2.Tiekėjai, dalyvaujantys pirkime, turi atitikti pirkimo dokumentų 3.5 punkto 1 lentelėje „Aplinkos apsaugos kriterijai” nurodytus reikalavimus. Tai įrodančius dokumentus Tiekėjai skaitmeninę kopiją pateikia („prisega“) kartu su pasiūlymu CVP IS elektroninėmis priemonėmis.
3.3. Tiekėjas ir ūkio subjektas (-ai), kurio (-ių) pajėgumais tiekėjas remiasi (išskyrus kvazisubtiekėjus), užpildo ir pasirašo atskiras Tiekėjo deklaracijas. Tais atvejais, kai tiekėjas pasitelkia subtiekėjus/subrangovus, kurių pajėgumais jis nesiremia ir nepagrindžia savo kvalifikacijos, turi būti pateikta tokių pasiūlymo teikimo metu žinomų subtiekėjų/subrangovų atskiros Tiekėjų deklaracijos.
[bookmark: _Hlk144371550]3.4. Pirkimo organizatorei atlikus Tiekėjo deklaracijos patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys nustatytus reikalavimus. Pirkimo organizatorė bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį reikalavimams. 
[bookmark: _Hlk144371673]3.5. Tiekėjas, dalyvaujantis pirkime, turi taikyti aplinkos apsaugos kriterijus:

1 lentelė „Aplinkos apsaugos kriterijai”:
	Eil. 
Nr.
	Reikalavimai
	Reikalavimų atitiktį įrodantys dokumentai

	3.5.1.



	Tiekėjas turi būti įdiegęs aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus arba taiko kitas lygiavertes aplinkos apsaugos vadybos užtikrinimo priemones: veiksmingos gyvūnijos ir augalijos apsaugos statybvietėje ir aplink ją užtikrinimas; kenksmingų atliekų ir pavojingų cheminių medžiagų nuotėkio, galinčio pakenkti aplinkai, prevencija; statybvietėje susidarančių atliekų kiekio, skleidžiamo triukšmo ir eismo spūsčių mažinimas; efektyvus elektros energijos ir vandens naudojimas ir kt.

	EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
Tiekėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal 2011 m. birželio 28 d. Nr. D1-508
Lietuvos Respublikos Aplinkos apsaugos ministro įsakymu patvirtinto Aprašo reikalavimus, arba kitus lygiaverčius įrodymus.

Pateikiamas skenuotas dokumentas elektroninėje formoje.





3.6.Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio būtų jų ryšiai su jais. Šiuo atveju Tiekėjas privalo įrodyti Perkančiajai organizacijai, kad vykdant pirkimo sutartį tie ištekliai jam bus prieinami. Tam įrodyti Tiekėjas turi pateikti viešojo pirkimo sutarčių ar kitų Lietuvos Respublikos Civilinį kodeksą atitinkančių dokumentų nuorašus, kurie patvirtintų, kad Tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės Dalyvių arba kitų ūkio subjektų pajėgumais.

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE, SUBTIEKĖJŲ PASITELKIMAS, KURIŲ PAJĖGUMAIS (KVALIFIKACIJA) REMIAMASI IR NESIREMIAMA

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba jos kopiją bei pateikia motyvuotą pagrįstumą, kodėl dalyvauja teikiant pasiūlymą kaip jungtinės veiklos dalyviai. Pateikiama skenuoto dokumento kopija elektroninėje formoje. Jungtinės veiklos sutartyje turi būti: 
4.1.1. nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis bendroje pirkimo sutarties vertėje, tenkanti kiekvienai sutarties šaliai, 
4.1.2. numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, o laimėjus pirkimą, – pasirašyti sutartį su perkančiąja organizacija, teikti PVM sąskaitas-faktūras atsiskaitymams, pasirašyti su sutarties vykdymu susijusius dokumentus ir pan.);
4.1.3. nurodyti atvejai, jeigu vienas iš partnerių bankrutuoja;
4.1.4. numatyta solidari visų šios sutarties šalių atsakomybė už prievolių Perkančiajai organizacijai nevykdymą.
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą. 
4.4. Kai pasiūlymą pateikiantis tiekėjas nurodo, kad sutarties vykdymo metu jis numato remtis subtiekėjų/subrangovų, su kuriais pasiūlymą pateikiantis Tiekėjas nėra sudaręs jungtinės veiklos sutarties, pajėgumais, tiekėjas tokiu atveju privalo pateikti įrodymus, patvirtinančius jo galimybes sutarties vykdymo metu naudotis subtiekėjų/subrangovų pajėgumais, kuriais turi būti:
4.4.1. Įgaliojimai dalyvauti kitų ūkio subjektų vardu šiame viešajame pirkime ar šalių pasirašytos preliminariosios sutartys, ketinimo protokolai, kiti lygiaverčiai dokumentai, kuriuose turi būti nurodyta, kuo kiekviena iš šalių prisideda prie bendro tikslo siekimo, kiekvienos šalies įsipareigojimai vykdant numatomą su Perkančiąja organizacija sudaryti pirkimo sutartį. Pateikiama skenuoto dokumento kopija elektroninėje formoje
4.4.2. Kiti dokumentai bei informacija, kurią Tiekėjas savo nuožiūra mano esant būtina pateikti.
4.5. Jei pasiūlyme numatyta remtis kitų ūkio subjektų pajėgumais (subtiekėjo kvalifikacija) ir/ ar Tiekėjas numato pasitelkti kitus ūkio subjektus, kurių pajėgumais nesiremia, Tiekėjas privalo nurodyti, kokią konkrečiai pirkimo objekto dalį atliks subtiekėjų pajėgumais ir kiek procentų (%) sutarties vertės numato atlikti kitų ūkio subjektų ištekliais (nustatytos formos pažyma, pirkimo dokumentų 4 priedas). Pateikiamas skenuotas dokumentas elektroninėje formoje. 
4.6. Jeigu tiekėjas pasitelkia subtiekėją, kurio pajėgumais nesiremia, jis kartu su pasiūlymu  turi nurodyti, kokiai sutarties daliai ir kokius subtiekėjus, jeigu jie yra žinomi, ketina pasitelkti (nustatytos formos pažyma, pirkimo dokumentų 4 priedas). Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.
4.7. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
4.8. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų, kurių pajėgumais (kvalifikacija) nesiremiama, pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

[bookmark: _Toc360582264]5. PASIŪLYMŲ RENGIMAS, PATEIKIMAS, KEITIMAS

[bookmark: _Ref58464669][bookmark: _Ref60481998]5.1.Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://pirkimai.eviesiejipirkimai.lt iki skelbime apie pirkimą nurodyto laiko, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos. Perkančioji organizacija iki pasiūlymų pateikimo termino pabaigos turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia VPĮ nustatyta tvarka ir CVP IS priemonėmis praneša visiems prie pirkimo prisijungusiems tiekėjams. Pasiūlymai, pateikti popierine forma arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymai, gauti po nustatytos pasiūlymų pateikimo termino pabaigos, nebus vertinami.
5.2. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, susiję su su pasiūlymu turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.). Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų. 
Perkančioji organizacija prašo saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus, pasirašyti tik visą pasiūlymą, o ne kiekvieną atskirą pasiūlymą sudarantį dokumentą. Jei pasiūlymas pasirašytas ne tiekėjo vadovo saugiu elektroniniu parašu, turi būti pateikiamas įgaliojimą pasirašyti pasiūlymą saugiu elektroniniu parašu patvirtinančio dokumento skaitmeninė kopija.
5.3. Pasiūlymą sudaro CVP IS priemonėmis pateiktų duomenų visuma (Perkančioji organizacija pasilieka teisę prašyti Tiekėjo pateikti pažymų ar kitų su pasiūlymu teikiamų dokumentų originalus):
5.3.1. pasiūlymai kiekvienai pirkimo daliai, parengti pagal šių viešojo pirkimo dokumentų 3 priedą (pasirašytas įmonės vadovo ar jo įgalioto asmens);
5.3.2. jungtinės veiklos sutartis, jei pasiūlymą pateikia jungtinės veiklos sutarties pagrindu veikianti ūkio subjektų grupė (pateikiamas skenuotas dokumentas elektroninėje formoje);
5.3.3. kitų ūkio subjektų išteklių prieinamumą patvirtinantys dokumentai, jei pasitelkiami kiti ūkio subjektai (pateikiamas skenuotas dokumentas elektroninėje formoje);
5.3.4. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, skaitmeninė kopija (taikoma, kai pasiūlymą elektroniniu parašu patvirtina ne įmonės vadovas, o įgaliotas asmuo);
5.3.5. subtiekėjų prieinamumą patvirtinantys dokumentai (pateikiamas skenuotas dokumentas elektroninėje formoje);
5.3.6. užpildyta pažyma apie pasitelkiamus subtiekėjus/subrangovus, viešojo pirkimo dokumentų 4 priedas;
5.3.7. kiti reikalaujami dokumentai.
5.4. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Kuri informacija nelaikytina konfidencialia nustatyta Viešųjų pirkimų įstatymo 20 straipsnyje. Perkančioji organizacija, Komisija, ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjų reikalavimu Perkančioji organizacija turi juos supažindinti su laimėtojo pasiūlymu, išskyrus tą informaciją, kurią dalyvis nurodė kaip konfidencialią. 
5.5. Pasiūlymo kaina pateikiama eurais. Kaina turi būti apskaičiuojama pagal 3 priede nustatytą pasiūlymo formą: 
5.5.1. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. Į pasiūlymo kainą turi būti įskaičiuotos visos su numatytų darbų atlikimu susijusios išlaidos bei įskaityti visi mokesčiai, taip pat PVM, kuris skaičiuojamas ir apmokamas vadovaujantis Lietuvos Respublikoje galiojančiais teisės aktais, įskaitant išlaidas dėl sąskaitų-faktūrų ir kitų atsiskaitymo dokumentų pateikimo naudojantis Sąskaitų administravimo bendroji informacinė sistema (SABIS).
5.5.2. Pateikiant pasiūlymo kainą PVM nurodomas atskirai. Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Perkančioji organizacija pati turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuoja pati Perkančioji organizacija). Į pasiūlymo kainą privalo būti įskaičiuoti visi mokesčiai bei visos kitos Tiekėjo patirtos ir (ar) galimos patirti tiesioginės ir netiesioginės išlaidos; Visi pasiūlyme nurodyti skaičiai, susiję su pasiūlymo kaina, pateikiami dviejų skaičių po kablelio tikslumu.
	5.5.3. Jeigu pasiūlymuose kainos nurodytos užsienio valiuta, jos turės būti perskaičiuojamos į eurus pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.6. Pateikdamas pasiūlymą, dalyvis sutinka su viešojo pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
5.7. Pasiūlymas ir kita korespondencija pateikiami lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą vertimo biuro antspaudu arba tiekėjo ar jo įgalioto asmens parašu ir antspaudu (jei turi). Perkančioji organizacija gali neprašyti Tiekėjo pateikto dokumento vertimo į lietuvių kalbą, jeigu supranta originalaus dokumento kalbą ir gali įvertinti pateikto dokumento turinį.
5.8. Tiekėjas pirkimui gali pateikti tik vieną pasiūlymą – individualiai ar kaip ūkio subjektų grupės narys. Jei tiekėjas pateikia daugiau kaip vieną pasiūlymą pirkimui arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą pirkimui, jeigu tą patį pasiūlymą pateikė ir raštu (popierine forma – vokuose), ir naudodamasis CVP IS priemonėmis. 
5.9. Tiekėjams nėra leidžiama pateikti alternatyvius pasiūlymus, t.y. pasiūlymus, kuriuose siūlomos kitokios pirkimo objekto charakteristikos, sudėtis, apimtis ir/ar būsimos viešojo pirkimo sutarties esminės sąlygos. Alternatyvūs pasiūlymai bus atmetami.
5.10. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. 
5.11. Dalyvis iki pasiūlymų pateikimo termino turi teisę pakeisti arba atšaukti savo pasiūlymą. Pasibaigus pasiūlymų pateikimo terminui atšaukti ar pakeisti pasiūlymo nebus galima.
5.12. Pasiūlymo parengimo išlaidas padengia pats tiekėjas.
5.13. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
5.13.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
5.13.2. iki susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą; iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: el. paštu oksana.gile@utbu.lt, arba raštu; tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais). 
5.13.3. Tiekėjui užšifravus visą pasiūlymą ir iki susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija Tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (Tiekėjas nepateikė pasiūlymo kainos).

6.1. Pasiūlymo galiojimą užtikrinančio dokumento pateikti Perkančioji organizacija nereikalauja. 
6.2. Pasiūlymų vertinimas:
6.2.1.Pirkimo organizatorius tikrina, ar pasiūlymai atitinka pirkimo dokumentuose nustatytus reikalavimus. Iškilus klausimams dėl pasiūlymų turinio bei formos ir Pirkimo organizatoriui paprašius, dalyviai privalo per Pirkimo organizatoriaus nurodytą terminą pateikti papildomus paaiškinimus dėl pasiūlymo turinio ir formos nekeisdami pasiūlymo turinio, esmės ir kainos. Teikiant paaiškinimus dalyvis negali padaryti kitų savo pasiūlymo pakeitimų, dėl kurių pirkimo dokumentų reikalavimų neatitinkantis pasiūlymas (pasiūlymo turinys) taptų atitinkantis pirkimo dokumentų reikalavimus.
6.2.2. Pirkimo organizatorius pasiūlymų nagrinėjimo metu, radęs pasiūlyme nurodytos kainos apskaičiavimo klaidų (t. y. techninės, redakcinio pobūdžio, kainos apskaičiavimo klaidos), privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant viso pasiūlymo kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis.
6.2.3. Pirkimo organizatorius tikrina, ar pasiūlyta kaina nėra per didelė ir Perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiosios organizacijos pirkimui skirtas lėšas, nustatytas ir užfiksuotas Perkančiosios organizacijos rengiamuose dokumentuose prieš pradedant pirkimo procedūrą. 

7. PASIŪLYMŲ ATMETIMO PRIEŽASTYS

7.1. Pirkimo organizatorius atmeta pasiūlymą, jeigu:
7.1.1. dalyvio buvo pasiūlyta per didelė, Perkančiajai organizacijai nepriimtina kaina;
7.1.2. jeigu taikoma, pasiūlymą pateikęs dalyvis neatitinka nustatytų minimalių kvalifikacijos reikalavimų, arba Perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie kvalifikacijos atitikimą.
7.1.3. dalyvis per Pirkimo organizatoriaus nurodytą terminą neištaiso aritmetinių klaidų ir (ar) nepaaiškina pasiūlymo/aritmetines klaidas ištaiso ar pasiūlymą paaiškina netinkamai, pažeisdamas VPĮ 55 str. 9 d. nuostatas. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
7.1.4. Pirkimo organizatoriui paprašius, dalyvis nepateikė tinkamų neįprastai mažos kainos pagrįstumo įrodymų;
7.1.5. dalyvis apie nustatytų reikalavimų atitikimą yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
7.1.6. dalyvis pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė ir Pirkimo organizatoriaus prašymu jų nepateikė per nurodytą terminą;
7.1.7. dalyvio pasiūlymas neatitiko kitų pirkimo dokumentuose nustatytų reikalavimų.

8.1. Pirkimo organizatorius ekonomiškai naudingiausią pasiūlymą išrenka pagal kainos kriterijų.
8.2. Išnagrinėjęs, įvertinęs ir palyginęs pateiktus pasiūlymus, Pirkimo organizatorius nustato pasiūlymų eilę. Į pasiūlymų eilę įtraukiami tie dalyviai, kurių pasiūlymai atitiko viešojo pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas dalyvis, kurio pasiūlymas pateiktas anksčiausiai. 
8.3. Patikrinusi dalyvio/dalyvių atitiktį pirkimo dokumentuose nustatytiems reikalavimams, Pirkimo organizatorius nustato laimėjusį pasiūlymą/pasiūlymus ir ne vėliau kaip per 5 darbo dienas nuo sprendimo priėmimo informuoja dalyvius apie:
8.3.1. Sprendimą nustatyti laimėjusį pasiūlymą;
8.3.2. Nustatytą pasiūlymų eilę;
8.3.3. Laimėjusį pasiūlymą;
8.3.4. Tikslų atidėjimo terminą (jei taikoma). 
8.4. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje LR Viešųjų pirkimų įstatymo bei šių pirkimo dokumentų nustatyta tvarka. 
8.5. Tais atvejais, kai pasiūlymą pateikė tik vienas dalyvis, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų reikalavimus.

9. PIRKIMO SUTARTIES SĄLYGOS

9.1. Sudaroma pirkimo sutartis atitinka laimėjusio dalyvio pasiūlymą ir Perkančiosios organizacijos viešojo pirkimo dokumentuose nustatytus reikalavimus.
9.2. Pirkimo sutartis sudaroma nedelsiant, t. y. netaikant atidėjimo termino.
9.3. Jeigu Dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, Perkančioji organizacija siūlo sudaryti pirkimo sutartį Dalyviui, kurio pasiūlymas pagal Pirkimo organizatoriaus patvirtintą pasiūlymų eilę yra pirmas po Dalyvio, atsisakiusio sudaryti pirkimo sutartį.
9.4. Sutarties vykdymo metu, Tiekėjas įsipareigoja Perkančiajai organizacijai pranešti apie keičiamus subtiekėjus, jeigu raštu Tiekėjo subtiekėjai atsisako dalyvauti Sutarties vykdymo stadijoje ar naujus subtiekėjus. Subtiekėjo keitimas raštu suderinamas su UAB ,,Utenos butų ūkis“ administracija. 
9.5. Sudarius pirkimo sutartį, tačiau ne vėliau negu pirkimo Sutartis pradedama vykdyti, Dalyvis įsipareigoja Perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad Dalyvis informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
9.6.	Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendroji informacinė sistema (SABIS).


_________________________

